ผู้สื่อข่าวรายงานว่า หลังจากเกิดน้ำป่าไหลหลากเข้าท่วมอ.ท่าวังผาจ.น่าน ทำให้สะพานและเส้นทางที่มุ่งสู่อ.ท่าวังผาและอ.เมืองตัดขาด ตั้งแต่เวลา 12.00 น.วันที่ 20 สิงหาคม ระดับน้ำป่าจากจากอ.ท่าวังผาไหลเข้าลงสู่แม่น้ำน่านเขตอ.เมืองทำให้ระดับน้ำเพิ่มสูงขึ้นอย่างรวดเร็ว จนเอ่อล้นเข้าท่วมบ้านเรือนราษฎรในเขตเทศบาลเมืองน่านเป็นบริเวณกว้างระดับสูงกว่า 1 เมตรโดยเฉพาะที่หมู่บ้านดอนมูลพัฒนา หมู่ 13 ต.ดู่ใต้อ.เมือง น้ำไหลเข้าท่วมบ้านเรือนจำนวน 157 หลังคาเรือน สูงกว่า 1.30 เมตร แต่ชาวบ้านไม่ยอมหนีน้ำออกมา เพราะเป็นห่วงทรัพย์สิน ทำให้นายอำเภอเมืองน่านต้องมีคำสั่งให้อพยพจากหมู่บ้านทันที ขณะเดียวกัน หน่วยกู้ภัยจากจ.น่าน ร่วมกับหน่วยกู้ภัยมูลนิธิอุตรดิตถ์สงเคราะห์ ส่งเรือท้องแบน 2 ลำ และเจ้าหน้าที่ 50 นาย ให้ความช่วยเหลืออพยพชาวบ้านไปอยู่ที่หอประชุมโรงเรียนศรีสวัสดิ์วิทยาคาร ที่รองรับราษฎรได้ประมาณ 2,000 คนอย่างไรก็ตามยังมีอีกหลายหมู่บ้านที่ประสบปัญหาเช่นเดียวกัน แต่เจ้าหน้าที่และอุปกรณ์ช่วยชีวิตโดยเฉพาะเรือท้องแบนมีไม่เพียงพอ ทำให้จังหวัดต้องขอสนับสนุนอุปกรณ์จากจังหวัดใกล้เคียง คาดว่าเจ้าหน้าที่พร้อมเรือท้องแบนเพิ่มเติมจะมาถึงในคืนวันที่ 20 สิงหาคม
สะพานและเส้นทางที่มุ่งสู่อ.ท่าวังผาและอ.เมืองตัดขาดอยู่ที่จังหวัดใด 
น่าน